***ΠΡΟΓΡΑΜΜΑΤΙΚΗ ΣΥΜΦΩΝΙΑ ΠΛΑΙΣΙΟ***

Μεταξύ

1. του «Φορέα Υλοποίησης» και

2. του«Εταίρου»

**για τις Δράσεις που αφορούν στο**

**«Πρόγραμμα του Χρηματοδοτικού Μηχανισμού ΕΟΧ 2014-2021»**

*Αθήνα, …….. 2020*

**ΠΡΟΓΡΑΜΜΑΤΙΚΗ ΣΥΜΦΩΝΙΑ ΠΛΑΙΣΙΟ ΓΙΑ ΤΙΣ ΔΡΑΣΕΙΣ ΠΟΥ ΑΦΟΡΟΥΝ ΣΤΟ**

**«Πρόγραμμα του Χρηματοδοτικού Μηχανισμού ΕΟΧ 2014-2021»**

Στην Αθήνα, σήμερα την …….2020, μεταξύ των παρακάτω συμβαλλομένων :

1. του Φορέα Υλοποίησης, που εδρεύει στην, όπως εκπροσωπείται νόμιμα από τον και η οποία θα αποκαλείται στο εξής χάριν συντομίας ως «**Φορέας Υλοποίησης του Έργου**», και
2. του/της που εδρεύει στην , όπως εκπροσωπείται νόμιμα από το , και η οποία θα αποκαλείται εφεξής στην παρούσα χάριν συντομίας **«Δικαιούχος».**

Έχοντας υπόψη την κείμενη Εθνική και Ενωσιακή Νομοθεσία, τους Κανονισμούς Χρηματοδοτικού Μηχανισμού ΕΟΧ 2014-202 και ειδικότερα τις παρακάτω διατάξεις:

1. Τον Νόμο ίδρυσης Φορέα Υλοποίησης, όπως έχει τροποποιηθεί και ισχύει
2. Την υπ’ αριθμ. Απόφαση σύστασης και λειτουργίας Εταίρου, όπως έχει τροποποιηθεί και ισχύει
3. Την υπ’ αριθμ. Απόφαση περί τρόπου διαχείρισης επιχορηγήσεων (ΠΔΕ) και ισχύει,
4. Το υπ’ αριθμ. πρωτ. έγγραφο του/της με το οποίο επιβεβαιώνεται η διαχειριστική επάρκεια του Δικαιούχου.
5. Τον από 8-9-2016 «Κανονισμό για την εφαρμογή του Χρηματοδοτικού Μηχανισμού ΕΟΧ των ετών 2014-2021 (Regulation on the implementation of the European Economic Area - EEA Financial Mechanism 2014-2021)», όπως υιοθετήθηκε από την Επιτροπή Χρηματοδοτικού Μηχανισμού βάσει του άρθρου 10.5 του Πρωτοκόλλου 38c της Συμφωνίας ΕΟΧ.
6. Τις λοιπές κατευθυντήριες οδηγίες (Guidelines) περιόδου 2014-2021 που έχουν θεσπισθεί και υιοθετηθεί από την Επιτροπή Χ.Μ. ΕΟΧ (FMC), όπως ισχύουν.
7. Το από 31-10-2017 Μνημόνιο Κατανόησης (Memorandum of Understanding) για την υλοποίηση του Χρηματοδοτικού Μηχανισμού Ευρωπαϊκού Οικονομικού Χώρου περιόδου 2014-2021 που υπεγράφη μεταξύ της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας Ver. 1 – σελ. 3 αφενός και της Ελληνικής Δημοκρατίας αφετέρου, εκπροσωπούμενης από το Υπουργείο Ανάπτυξης και Επενδύσεων, όπως ισχύει.
8. Την από Προγραμματική Συμφωνία (Programme Agreement) μεταξύ της Επιτροπής Χ.Μ. ΕΟΧ και του Εθνικού Σημείου Επαφής, η οποία ρυθμίζει το περιεχόμενο και την υλοποίηση του Προγράμματος του Χρηματοδοτικού Μηχανισμού ΕΟΧ 2014-2021.
9. Το Σύστημα Διαχείρισης και Ελέγχου για την υλοποίηση του Χρηματοδοτικού Μηχανισμού ΕΟΧ περιόδου 2014-2021 (**ΣΔΕ**) που υιοθετήθηκε με την Κοινή Υπουργική Απόφαση 13249/2020 (ΦΕΚ Β’ 526/19.2.2020)

και με στόχο το συντονισμό των εμπλεκόμενων φορέων και των απαιτούμενων ενεργειών για την υλοποίηση του Προγράμματος του Χρηματοδοτικού Μηχανισμού ΕΟΧ 2014-2021,

συμφωνούνται και γίνονται αμοιβαίως αποδεκτά τα ακόλουθα:

**ΠΡΟΟΙΜΙΟ**

Ο Φορέας Υλοποίησης του Έργου που ορίζεται στο πλαίσιο της από Προγραμματικής Συμφωνίας για την υλοποίηση του Προγράμματος του Χρηματοδοτικού Μηχανισμού ΕΟΧ 2014-2021, προγραμματίζει την υλοποίηση δράσεων που προβλέπονται στην Προκαθορισμένη Πράξη xxx της Προγραμματικής Συμφωνίας με τίτλο “ ”, έχοντας ως Εταίρο τον με συνολικό προϋπολογισμό έργου ευρώ και εξ αυτού, ποσό ύψους ευρώ με Φορέα Υλοποίησης τον και χρονική διάρκεια έως το πέρας υλοποίησης των δράσεων του Χρηματοδοτικού Μηχανισμού ΕΟΧ 2014-2021, οι οποίες στο σύνολό τους θα αναφέρονται στο εξής χάριν συντομίας “το **Έργο**”. Διαχειριστής του Προγράμματος του Χρηματοδοτικού Μηχανισμού ΕΟΧ 2014-2021, είναι η Ειδική Υπηρεσία Διαχείρισης και Εφαρμογής τομέα Τεχνολογιών Πληροφορικής και Επικοινωνιών στο Υπουργείο Ψηφιακής Διακυβέρνησης (**Διαχειριστής Προγράμματος).**

Σκοπός του Έργου: Το Έργο έχει ως σκοπό την [λίγα λόγια – μια παράγραφος για τον σκοπό του έργου ].

Δράσεις του Έργου:

[Σύντομη περιγραφή του αντικειμένου του έργου, παραδοτέα –ποσοτικές αναφορές, στόχοι και τι θα υλοποιηθεί].

Προκειμένου να επιτευχθεί η αποτελεσματική και αποδοτική διοίκηση, διαχείριση και υλοποίηση των δράσεων του Έργου ο Φορέας Υλοποίησης του Έργου, θεωρεί αναγκαία την υλοποίηση του μέρους του Έργου από τον Δικαιούχο και για τον λόγο αυτό προβαίνει στη σύναψη Προγραμματικής Συμφωνίας Πλαισίου, με την οποία προσδιορίζει το γενικό πλαίσιο και τους ειδικούς όρους για την εκτέλεση του αντικειμένου της. Το σχήμα διοίκησης του Έργου- Διάγραμμα ροής διαδικασιών παρουσιάζεται στο Παράρτημα ...της παρούσας.

Η διαχείριση και υλοποίηση των δράσεων του Έργου γίνεται σύμφωνα με το Σύστημα Διαχείρισης και Ελέγχου για την υλοποίηση του Χρηματοδοτικού Μηχανισμού ΕΟΧ περιόδου 2014-2021 (**ΣΔΕ**) που υιοθετήθηκε με την Κοινή Υπουργική Απόφαση 13249/2020 (ΦΕΚ Β’ 526/19.2.2020) και αποτελεί αναπόσπαστο μέρος της παρούσας.

**ΑΡΘΡΟ 1**

## **ΣΚΟΠΟΣ ΚΑΙ ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΦΩΝΙΑΣ**

Η παρούσα Προγραμματική Συμφωνία στοχεύει στην εξασφάλιση μόνιμης, τακτικής και λειτουργικής συνεργασίας ανάμεσα στα συμβαλλόμενα μέρη, για την προετοιμασία, το σχεδιασμό, την αποτελεσματική εφαρμογή, την εποπτεία της υλοποίησης και την εξασφάλιση της λειτουργικότητας ή/και βιωσιμότητας των δράσεων του Έργου.

Αντικείμενο της παρούσας Προγραμματικής Συμφωνίας αποτελεί η μεταβίβαση της αρμοδιότητας υλοποίησης των δράσεων που αφορούν στο “Πρόγραμμα του Χρηματοδοτικού Μηχανισμού ΕΟΧ 2014-2021, και περιγράφονται στο Προοίμιο και στο Παράρτημα Ι, από τον Φορέα Υλοποίησης του Έργου στον Δικαιούχο.

Στο πλαίσιο της παρούσας συμφωνίας προβλέπονται όροι και προϋποθέσεις για την εφαρμογή των δράσεων του έργου, η οποία παραμένει ευθύνη του Φορέα Υλοποίησης του Έργου. Η παρούσα συμφωνία έχει ως αντικείμενο την καταγραφή όλων των αναγκαίων ενεργειών καθώς και το πλαίσιο συνεργασίας των συμβαλλομένων μερών, με στόχο την έγκαιρη και αποτελεσματική υλοποίηση των δράσεων του Έργου.

Ειδικότερα, στο πλαίσιο υλοποίησης των δράσεων του Έργου και για τους σκοπούς της παρούσας συμφωνίας ο Φορέας Υλοποίησης του Έργου αναθέτει στον Δικαιούχο να λειτουργήσει ως Δικαιούχος των δράσεων του Έργου, όπως αναφέρονται στο προοίμιο της παρούσας συμφωνίας, έναντι των αρμοδίων εθνικών αρχών για τη διαχείριση των πόρων του Χρηματοδοτικού Μηχανισμού ΕΟΧ 2014-2021, καθώς και να εκτελέσει τις παρακάτω ενέργειες:

1) Την προώθηση των δράσεων του Έργου, όπως έχουν σχεδιαστεί από τον «τίτλο Φορέα Υλοποίησης», αρμόδιο φορέα υλοποίησης του Έργου.

2) Την οργάνωση και σχεδιασμό υλοποίησης του Έργου- Οργάνωση της ομάδας διοίκησης του Έργου (Σχήμα Διοίκησης - Ρόλοι). Το Σχήμα Διοίκησης Έργου αποτελεί παράρτημα της παρούσης και του υποβαλλόμενου Τεχνικού Δελτίου Πράξης ( ΤΔΠ).

3) Τη σύνταξη Τεχνικών Δελτίων Πράξεων του Έργου για την ένταξη και χρηματοδότησή τους από τον Χρηματοδοτικό Μηχανισμό ΕΟΧ.

4) Την υποβολή των Τεχνικών Δελτίων Πράξεων στις αρμόδιες Αρχές.

5) Τη σύνταξη των διακηρύξεων

6) Τη διενέργεια των διαδικασιών ανάθεσης συμβάσεων, σύμφωνα με τους εθνικούς και κοινοτικούς κανόνες, καθώς και τους ειδικότερους όρους του Χρηματοδοτικού Μηχανισμού ΕΟΧ, όπου αυτοί υπάρχουν.

7) Την υπογραφή των σχετικών συμβάσεων.

8) Την επικαιροποίηση και υποβολή τροποποιημένων Τεχνικών Δελτίων Πράξεων.

9) Τη διαχείριση και παρακολούθηση της υλοποίησης των δράσεων του Έργου - Διαχείριση αλλαγών.

10) Την παρακολούθηση χρηματορροών και εκτέλεση πληρωμών σε βάρος του προϋπολογισμού των δράσεων του Έργου.

11) Την παραλαβή των δράσεων του Έργου στο σύνολό τους από τον/τους ανάδοχο/ους και οριστική παράδοση τους στον Φορέα Υλοποίησης του Έργου με πλήρη τεχνική και οικονομική τεκμηρίωση.

Η εκτέλεση των ανωτέρω ενεργειών γίνεται σε συνεργασία με τον Φορέα Υλοποίησης του Έργου, με συμμετοχή του στη διαδικασία λήψης αποφάσεων, ιδιαίτερα κατά το στάδιο του σχεδιασμού και της οργάνωσης του έργου, των προπαρασκευαστικών διαδικασιών υλοποίησης καθώς και της παρακολούθησης της εκτέλεσης και παραλαβής του.

Ειδικότερα, στην παρούσα Προγραμματική Συμφωνία - Πλαίσιο, περιλαμβάνονται οι ακόλουθες φάσεις:

Φάση Α (Σχεδιασμός και Οργάνωση των δράσεων του έργου)

 Ολοκλήρωση σχεδιασμού και Ωρίμανση των δράσεων, (προσδιορισμός της σχήματος ελέγχου, κοστολογική ανάλυση, δείκτες παρακολούθησης - αξιολόγησης, λεπτομερής προσδιορισμός ρόλων κ.α.).

 Σύνταξη Τεχνικού Δελτίου Πράξης.

 Έγκριση του Τεχνικού Δελτίου Πράξης από τα συμβαλλόμενα μέρη

 Διασφάλιση εγκρίσεων χρηματοδότησης από τα αρμόδια εθνικά όργανα

Φάση Β (Διαδικασίες δημοπράτησης και κατάρτιση συμβάσεων)

 Κατάρτιση τευχών δημοπράτησης προμηθειών ή υπηρεσιών

 Διαδικασίες δημοπράτησης

 Σύσταση Επιτροπών Διαγωνισμού (Επιτροπές Διενέργειας - Αξιολόγησης προσφορών,

Προσφυγών).

 Αποφάσεις κατακύρωσης.

 Κατάρτιση σχεδίου συμβάσεων καθώς και πράξεων αυτεπιστασίας, όπου απαιτούνται.

1. Φάση Γ (Εκτέλεση συμβάσεων, παρακολούθηση υλοποίησης και παραλαβής των δράσεων του έργου)

 Διαδικασία υπογραφής συμβάσεων.

 Σύσταση Επιτροπής Παρακολούθησης και Παραλαβής (ΕΠΠΕ)

 Παρακολούθηση και διαχείριση της υλοποίησης των δράσεων του έργου και των συμβάσεων, καθώς και των αποφάσεων υλοποίησης των άλλων κατηγοριών δαπάνης

 Έλεγχος και παραλαβή των παραδοτέων.

 Ενημέρωση, ευαισθητοποίηση και προβολή της πράξης.

 Πληρωμές και χρηματορροές της πράξης.

1. Φάση Δ (Ολοκλήρωση των δράσεων και του αντικειμένου της παρούσας Προγραμματικής

Συμφωνίας - Πλαίσιο)

 Δήλωση Ολοκλήρωσης των Δράσεων του έργου

Οριστική παράδοση και παραλαβή από τον Δικαιούχο στον Φορέα Υλοποίησης της

Προγραμματικής Συμφωνίας

**ΑΡΘΡΟ 2**

**ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

2.1. Ο Φορέας Υλοποίησης του Έργου αναλαμβάνει.

* Να διευκολύνει με κάθε τρόπο το προσωπικό που θα απασχοληθεί για την υλοποίηση του αντικειμένου της παρούσας συμφωνίας στη συγκέντρωση των απαραίτητων στοιχείων και πληροφοριών.
* Να παρέχει στον Δικαιούχο τις αναγκαίες πληροφορίες (απαιτήσεις, ποιοτικά και ποσοτικά χαρακτηριστικά των επιμέρους δράσεων) ή/και μελέτες που έχει στη διάθεσή του για την ωρίμανση και τον προσδιορισμό του σκοπού των δράσεων του Έργου και να συνεργάζεται μαζί του για την κατάρτιση των Τεχνικών Δελτίων.
* Να ορίσει τους εκπρόσωπους του στην Κοινή Επιτροπή Παρακολούθησης της Συμφωνίας σύμφωνα με το άρθρο 6 της παρούσας, καθώς και να διασφαλίσει τη διαθεσιμότητα στελεχών του που γνωρίζουν σε βάθος τις δομές και τις λειτουργικές διαδικασίες του φορέα.
* Να παρέχει έγκαιρα στο Δικαιούχο τις αναγκαίες, για την κατάρτιση των τευχών δημοπράτησης των επιμέρους δράσεων, τεχνικές προδιαγραφές.
* Να ορίσει τους εκπροσώπους του στις αντίστοιχες Επιτροπές Αξιολόγησης Αποτελεσμάτων Διαγωνισμού, Αξιολόγησης Ενστάσεων και Προσφυγών καθώς και Παρακολούθησης Παραλαβής.
* Να μεριμνήσει για τις διοικητικές ή/και θεσμικές ρυθμίσεις που απορρέουν από την υλοποίηση και τις λειτουργικές ανάγκες των δράσεων του Έργου.
* Να διασφαλίσει τη λειτουργικότητα ή και τη βιωσιμότητα των δράσεων μετά την ολοκλήρωσή τους και να προβεί σε όλες τις απαραίτητες ενέργειες για την κάλυψη του κόστους λειτουργίας, την εξασφάλιση των αναγκαίων ανθρώπινων και οικονομικών πόρων, καθώς και της απαραίτητης υλικοτεχνικής υποδομής.
* Να κατευθύνει και να συνεργάζεται με τον Δικαιούχο για την ενημέρωση του κοινού και την προβολή των δράσεων του Έργου.

Ο Δικαιούχος αναλαμβάνει:

* Να συνδράμει, κατά τον λόγο των αρμοδιοτήτων του, τον Φορέα Υλοποίησης Έργου στην εκπλήρωση των υποχρεώσεών του σύμφωνα με το ΣΔΕ.
* Να ενεργεί ως Δικαιούχος για την υλοποίηση των δράσεων του Έργου, όπως αυτές περιγράφονται στο συνημμένο ΠΑΡΑΡΤΗΜΑ Ι, το οποίο αποτελεί αναπόσπαστο μέρος της παρούσας συμφωνίας. Να εκτελεί όλες τις ενέργειες που το εκάστοτε ισχύον κανονιστικό πλαίσιο προβλέπει ως αρμοδιότητα ενός Δικαιούχου, κατά την πορεία υλοποίησης της πράξης.
* Να συνεργαστεί με τον Φορέα Υλοποίησης του Έργου για την Επιλογή των Πράξεων σύμφωνα με το Άρθρο 7 του ΣΔΕ (υποβολή πρότασης κ.λπ.) και για την υπογραφή του Συμφώνου Πράξης σύμφωνα με το άρθρο 7.6 του ΣΔΕ.
* Να απασχολεί και να διαθέτει προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.
* Να κοινοποιεί στον Φορέα Υλοποίησης τις αναφορές προόδου για την εξέλιξη του φυσικού και οικονομικού αντικειμένου του Έργου, τις οποίες αποστέλλει στον Διαχειριστή Προγράμματος και τις όποιες άλλες αρμόδιες εθνικές Αρχές.
* Να συνεργαστεί με τον Φορέα Υλοποίησης του Έργου για τη σύνταξη των Τεχνικών Δελτίων Πράξεων και την υποβολή τους στις αρμόδιες εθνικές αρχές και να προβαίνει στις απαιτούμενες τροποποιήσεις των Τεχνικών Δελτίων και στη σύνταξη των Τεχνικών Δελτίων Υποέργων. Στο πλαίσιο αυτό υποχρεούται να αξιοποιήσει όλες τις ενέργειες ωρίμανσης του έργου οι οποίες έχουν προηγηθεί.
* Να υποβάλει όλες τα σχετικά στοιχεία για την Πράξη που έχει αναλάβει με την παρούσα και που ορίζονται στο Σύστημα Διαχείρισης και Ελέγχου μέσω των διαθέσιμων εφαρμογών του ΟΠΣ ΕΟΧ 2014-2021 και της ηλεκτρονικής υποβολής.
* Να καταρτίσει σε συνεργασία με το Φορέα Υλοποίησης τα τεύχη διακήρυξης των διαγωνισμών, βάσει των τεχνικών προδιαγραφών που θα του παρέχει o Φορέας Υλοποίησης του Έργου, καθώς και των Αποφάσεων που αφορούν στην υλοποίηση των άλλων κατηγοριών δαπανών των δράσεων και να μεριμνά για τη διαδικασία χορήγησης έγκρισης από τον Διαχειριστή Προγράμματος όπου αυτό απαιτείται.
* Να συστήσει όλα τα συλλογικά όργανα με τη συμμετοχή του Φορέα Υλοποίησης που είναι αναγκαία για την υλοποίηση των δράσεων του Έργου.
* Να διενεργεί με τη συμμετοχή του Φορέα Υλοποίησης τους διαγωνισμούς, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του, καθώς και να μεριμνά για τη διαδικασία χορήγησης σύμφωνης γνώμης από τις αρμόδιες Εθνικές Αρχές και τον Διαχειριστή Προγράμματος, όπου αυτό απαιτείται.
* Να ελέγχει με τη συμμετοχή του Φορέα Υλοποίησης ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.
* Να παρακολουθεί τις χρηματορροές του Έργου και να εκτελεί τις αντίστοιχες πληρωμές.
* Να εξασφαλίσει τη χρηματοδότηση του Έργου μεριμνώντας για την εγγραφή του σε συλλογική απόφαση χρηματοδότησης και για την ετήσια κατανομή πιστώσεων.

**ΑΡΘΡΟ 3**

# **ΣΥΣΤΑΣΗ ΕΠΙΤΡΟΠΩΝ ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ**

# Ο Δικαιούχος και ο Φορέας Υλοποίησης του Έργου συνεργάζονται στο πλαίσιο των αρμοδιοτήτων τους για τη διοίκηση και διαχείριση των δράσεων του έργου της παρούσας συμφωνίας, με την/τις Επιτροπή/ές Παρακολούθησης και Παραλαβής που θα συσταθεί/ούν για το σκοπό αυτό με απόφασή του Δικαιούχου. Η/ΟΙ Επιτροπή/ές Παρακολούθησης και Παραλαβής θα είναι 3μελείς και θα συμμετέχουν σ' αυτήν/ές κατά πλειοψηφία (δηλαδή με δύο μέλη και τους αναπληρωτές τους), εκπρόσωποι του Φορέα Υλοποίησης του Έργου, ένας εκ των οποίων ορίζεται ως πρόεδρος.

Οι εκπρόσωποι των συμβαλλόμενων μερών, πρέπει να προέρχονται από αντίστοιχες οργανικές μονάδες των φορέων τους, που έχουν αρμοδιότητα σχετική με το φυσικό αντικείμενο του Έργου. Οι εκπρόσωποι του Φορέα Υλοποίησης του Έργου, θα υποδεικνύονται εγγράφως από αυτόν, λαμβάνοντας υπόψη τη συνάφεια του αντικειμένου εργασίας και την εμπειρία τους.

Ο Φορέας Υλοποίησης του Έργου θα συμμετέχει στην/στις Επιτροπή/ές Διενέργειας Διαγωνισμού και Αξιολόγησης των Προσφορών, που θα συσταθεί/ούν στο πλαίσιο διαγωνιστικής/ών διαδικασίας/ιών που θα διενεργηθεί/ούν από τον Δικαιούχο, με δύο εκπροσώπους του και τους αναπληρωτές τους, εκ των οποίων ένας ορίζεται ως πρόεδρος. Η/ΟΙ Επιτροπή/ές Διενέργειας Διαγωνισμού και Αξιολόγησης των Προσφορών είναι τριμελής/είς και θα συστήνονται και συγκροτούνται σύμφωνα με το κανονιστικό πλαίσιο λειτουργίας του Δικαιούχου του Έργου.

Ο Φορέας Υλοποίησης του Έργου συμμετέχει επίσης στην Επιτροπή Αξιολόγησης Ενστάσεων και Προσφυγών, που θα συσταθεί στο πλαίσιο διαγωνιστικής/ών διαδικασίας/ιών που θα διενεργηθεί/ούν από τον Δικαιούχο, με δύο εκπροσώπους του και τους αναπληρωτές τους. Η/ΟΙ Επιτροπή/ές Αξιολόγησης Ενστάσεων και Προσφυγών είναι τριμελής/είς, συστήνονται και συγκροτούνται σύμφωνα με το κανονιστικό πλαίσιο λειτουργίας του Δικαιούχου του Έργου και ως Πρόεδρος ορίζεται το μέλος του. Οι συμβαλλόμενοι φορείς διατηρούν το δικαίωμα αλλαγής των εκπροσώπων τους στις παραπάνω Επιτροπές, μετά από έγγραφη ενημέρωση.

**ΑΡΘΡΟ 4**

**ΠΟΣΑ ΚΑΙ ΠΟΡΟΙ ΧΡΗΜΑΤΟΔΟΤΗΣΗΣ**

Ο συνολικός προϋπολογισμός του Έργου ανέρχεται σε ευρώ ( ευρώ)

Ο προϋπολογισμός αυτός αφορά σε ένα Τεχνικό Δελτίο Πράξης που θα υλοποιηθεί, όπως περιγράφεται στο παράρτημα Ι, της παρούσας συμφωνίας.

Το ποσό αυτό μπορεί να αναπροσαρμοσθεί με τη σύμφωνη γνώμη του Διαχειριστή Προγράμματος και του Χρηματοδοτικού Μηχανισμού ΕΟΧ.

O Δικαιούχος δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγγραφη έγκριση από τον Φορέα Υλοποίησης του Έργου.

## **ΑΡΘΡΟ 5**

## **ΔΙΑΡΚΕΙΑ**

Η διάρκεια της παρούσας συμφωνίας αρχίζει από την ημερομηνία υπογραφής της από τα συμβαλλόμενα μέρη και λήγει μετά την ολοκλήρωση και την οριστική παραλαβή των δράσεων του Έργου από τον Φορέα Υλοποίησης του Έργου.

## **ΑΡΘΡΟ 6**

## **ΚΟΙΝΗ ΕΠΙΤΡΟΠΗ ΣΥΝΤΟΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ ΤΗΣ ΠΡΟΓΡΑΜΜΑΤΙΚΗΣ ΣΥΜΦΩΝΙΑΣ**

Για την παρακολούθηση εκτέλεσης της παρούσας συμφωνίας συστήνεται όργανο με την επωνυμία «Κοινή Επιτροπή Συντονισμού και Παρακολούθησης της Προγραμματικής Συμφωνίας», με έδρα στην Αθήνα.

Η Κοινή Επιτροπή Παρακολούθησης αποτελείται από δύο (2) εκπροσώπους του Φορέα Υλοποίησης του Έργου με τους αναπληρωτές τους, και ένας εξ αυτών ορίζεται Πρόεδρος της Επιτροπής και έναν (1) εκπρόσωπο του Δικαιούχου με τον αναπληρωτή του, ως μέλος.

Χρέη γραμματέα εκτελεί στέλεχος του Δικαιούχου.

Το αργότερο εντός 15 ημερών από την υπογραφή της παρούσας, οι συμβαλλόμενοι φορείς ορίζουν τα μέλη της Κοινής Επιτροπής Συντονισμού και Παρακολούθησης της Προγραμματικής Συμφωνίας και η Επιτροπή συγκροτείται με την έκδοση σχετικής απόφασης από τον Δικαιούχο, ο οποίος αναλαμβάνει και την ευθύνη της παροχής γραμματειακής υποστήριξης στην Επιτροπή.

Αντικείμενο της Κοινής Επιτροπής Συντονισμού και Παρακολούθησης της Προγραμματικής Συμφωνίας είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής συμφωνίας και ειδικότερα η τήρηση των όρων της, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

Η Κοινή Επιτροπή Συντονισμού και Παρακολούθησης της Προγραμματικής Συμφωνίας συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Η Κοινή Επιτροπή Συντονισμού και Παρακολούθησης της Προγραμματικής Συμφωνίας είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή”), η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων, που σχετίζονται με την υλοποίηση των δράσεων του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Συντονισμού και Παρακολούθησης της Προγραμματικής Συμφωνίας.

Η Επιτροπή συνεδριάζει οποτεδήποτε κρίνεται αναγκαίο από την πορεία υλοποίησης των δράσεων του έργου, αλλά και όταν ζητηθεί από οποιοδήποτε μέλος της. Σε κάθε περίπτωση η επιτροπή συνεδριάζει τουλάχιστον μία φορά κάθε έτος, προκειμένου να συζητήσει την πρόοδο υλοποίησης των δράσεων του έργου.

Οι συμβαλλόμενοι φορείς διατηρούν το δικαίωμα αλλαγής του εκπροσώπου τους στην Επιτροπή.

Τα πρακτικά της Κοινής Επιτροπής Παρακολούθησης κοινοποιούνται σε όλα τα μέρη αφού υπογραφούν

Η Κοινή Επιτροπή Συντονισμού και Παρακολούθησης της Προγραμματικής Συμφωνίας συνεδριάζει εφόσον έχει απαρτία, σύμφωνα με το άρθρο 14 παρ.3 του Κώδικα Διοικητικής Διαδικασίας (ν.2690/1999, όπως ισχύει) οι διατάξεις του οποίου διέπουν τη λειτουργία της και για θέματα που δεν ορίζονται με την παρούσα συμφωνία. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα καθορισθούν με αποφάσεις της.

**ΑΡΘΡΟ 7**

## **ΕΥΘΥΝΗ ΣΥΜΒΑΛΛΟΜΕΝΩΝ**

Ο Δικαιούχος ευθύνεται καθ' όλη τη διάρκεια της παρούσας προγραμματικής συμφωνίας έναντι του Φορέα Υλοποίησης του Έργου για την καλή εκτέλεση των καθηκόντων του και έναντι των τρίτων ευθύνεται εις ολόκληρόν με τον Φορέα Υλοποίησης του Έργου, σύμφωνα με τα προβλεπόμενα στους Κανονισμούς του Χρηματοδοτικού Μηχανισμού ΕΟΧ, της εθνικής και ενωσιακής νομοθεσίας και του κανονιστικού πλαισίου λειτουργίας κάθε συμβαλλόμενου μέρους.

## **ΑΡΘΡΟ 8**

## **ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ - ΛΥΣΗ ΣΥΜΦΩΝΙΑΣ**

Η παράβαση οποιουδήποτε από τους όρους της παρούσας συμφωνίας, οι οποίοι θεωρούνται όλοι ουσιώδεις, ή η παράβαση των διατάξεων του κανονιστικού πλαισίου που εφαρμόζεται για την υλοποίηση και τη λειτουργία των δράσεων του Έργου από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να λύσει εγγράφως την παρούσα συμφωνία.

Σε περίπτωση κατά την οποία διαπιστωθεί εγγράφως από τα συμβαλλόμενα μέρη αδυναμία ολοκλήρωσης και συνεπώς εκτέλεσης της παρούσας συμφωνίας, αυτή λύεται αυτοδικαίως για τα συμβαλλόμενα μέρη.

Στην περίπτωση διακοπής, λύσης, αδυναμίας ολοκλήρωσης μέρους ή όλων των δράσεων του Έργου της Προγραμματικής Συμφωνίας, ο Δικαιούχος παραμένει υπεύθυνος ως δικαιούχος τόσο για τις ενέργειες που έχει πραγματοποιήσει όσο και για το μέρος των δράσεων που έχει υλοποιήσει στο πλαίσιο της παρούσας συμφωνίας, μέχρι τη λήξη υλοποίησης του Χρηματοδοτικού Μηχανισμού ΕΟΧ 2014-2021.

Στην περίπτωση κατά την οποία επέλθει λύση της συμφωνίας, ο Φορέας Υλοποίησης του Έργου στο πλαίσιο της αρχής της συνέχειας της δημόσιας διοίκησης - αναλαμβάνει στο ακέραιο τα συμβατικά δικαιώματα και υποχρεώσεις που έχουν αναληφθεί, αλλά δεν έχουν ακόμη πραγματοποιηθεί από το Δικαιούχο, στο πλαίσιο της επίτευξης του σκοπού της παρούσας συμφωνίας, έναντι των τρίτων, υπό την προϋπόθεση μεταφοράς και εγγραφής των σχετικών πιστώσεων σε άλλο φορέα.

**ΑΡΘΡΟ 9**

## **ΕΚΠΡΟΣΩΠΗΣΗ**

Ο Δικαιούχος εκπροσωπεί δικαστικώς και εξωδίκως τον Φορέα Υλοποίησης του Έργου έναντι των τρίτων κατά την ενάσκηση των καθηκόντων του έως τη λήξη της μεταβίβασης της αρμοδιότητας υλοποίησης.

**ΑΡΘΡΟ 10**

# **ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα ανώτατα όργανα διοίκησης των συμβαλλομένων φορέων ή τα Ελληνικά αρμόδια δικαστήρια.

## **ΑΡΘΡΟ 11**

## **ΕΙΔΙΚΟΙ ΟΡΟΙ**

11.1. Υποκατάσταση. Απαγορεύεται ρητώς στον Δικαιούχο η υποκατάστασή του από τρίτο για την υλοποίηση των δράσεων του Έργου. Αν διαπιστωθεί υποκατάσταση, τότε ο Δικαιούχος ευθύνεται για κάθε πταίσμα του τρίτου έναντι του Φορέα Υλοποίησης του Έργου, ενώ συγχρόνως λύεται η παρούσα από υπαιτιότητα του Δικαιούχου.

11.2. Πνευματικά δικαιώματα. Όλα τα έγγραφα (σχέδια, μελέτες, στοιχεία, λογισμικό κ.ο.κ.) που θα συνταχθούν από το Δικαιούχο (και τους προστηθέντες και αντισυμβαλλομένους του) στο πλαίσιο εκτέλεσης της παρούσας συμφωνίας και των συμβάσεων που θα υπογράψει ο Δικαιούχος στο πλαίσιο υλοποίησης των δράσεων του Έργου θα ανήκουν στην ιδιοκτησία του Φορέα Υλοποίησης του Έργου, o οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων τους κατά τη διάρκεια ισχύος της συμφωνίας και θα παραδοθούν στο Φορέα Υλοποίησης του Έργου κατά το χρόνο παράδοσης του δράσεων του Έργου ή αλλιώς κατά την καθ' οιονδήποτε τρόπο λήξη ή λύση της Συμφωνίας. Τα σχετικά πνευματικά και συγγενικά δικαιώματα ρητώς εκχωρούνται στο Φορέα Υλοποίησης χωρίς την καταβολή αμοιβής.

11.3 Εμπιστευτικότητα. Καθ' όλη τη διάρκεια ισχύος της συμφωνίας, αλλά και μετά τη λήξη ή λύση αυτής, ο Δικαιούχος αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Φορέα Υλοποίησης του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση των δράσεων του Έργου και την εκπλήρωση των υποχρεώσεών του.

**ΑΡΘΡΟ 12**

**ΤΕΛΙΚΕΣ ΔΙΑΤΑΞΕΙΣ**

Οποιαδήποτε τροποποίηση ή παράταση της παρούσας προγραμματικής συμφωνίας γίνεται μόνον εγγράφως με κοινή συμφωνία των συμβαλλομένων μερών.

Ειδικότερα, στο πλαίσιο της παρούσας συμφωνίας, τροποποίησή της δύναται να προκύψει και στις ακόλουθες περιπτώσεις:

1. Μετά την υπογραφή του Συμφώνου Υλοποίησης Προγράμματος (άρθρο 6.8 ΣΔΕ)
2. Μετά την υπογραφή του Συμφώνου Πράξης (άρθρο 7.6 ΣΔΕ).
3. Μετά από ουσιώδεις μεταβολές του φυσικού αντικειμένου των δράσεων του Έργου.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική συμφωνία, καθώς και η καθυστέρηση στη λήψη μέτρων που προβλέπει η συμφωνία αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική συμφωνία.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία πρωτότυπα, έλαβε δε κάθε συμβαλλόμενος από ένα και το τρίτο θα υποβληθεί στον Διαχειριστή Προγράμματος.

**ΟΙ ΣΥΜΒΑΛΛΟΜΕΝΟΙ**

Ο ΦΟΡΕΑΣ ΥΛΟΠΟΙΗΣΗ Ο Νόμιμος Εκπρόσωπος του Εταίρου

**ΠΑΡΑΡΤΗΜΑ Ι**

Αναλυτική Περιγραφή Δράσεων Έργου

**ΠΑΡΑΡΤΗΜΑ ΙΙ**

Σχέδιο Προϋπολογισμού Έργου